**Informasjon fra foreldremøte 9. Og 10.trinn**

**Situasjonen nå - tilsetting av ny rektor.**

Som kjent så sluttet Jone Siqveland som rektor i vår. Bente Aarsvoll er nå fungerende rektor ut kalenderåret. Det er samtidig lyst ut etter ny rektor med søknadsfrist 13. september. Det betyr at det mest sannsynlig blir en avklaring før høstferien. Dere vil bli informert om dette så snart det er klart.

**Smittevern:**

Vi holder på smittevernreglene som ble etablert i vår, det vil si fokus på håndhygiene, holde seg hjemme med symptomer på luftveisinfeksjon, samt holde 1 meter avstand (til elever og voksne som ikke er i samme kohort). Vi har nå blandede klasser både i språkfag og valgfag, noe som ser ut til å fungere godt. Smitteverntiltaka blir fortløpende vurdert og justert etter situasjonen i samfunnet forøvrig. Følg med på skolens hjemmeside - det kan være lurt å abonnere på denne.

**Nye klasser 9.trinn + nye kontaktlærere:**

Som dere alle kjenner til så var det en prosess i vår i forbindelse med at 32 elever flyttet over til Bogafjell ungdomsskole. Vi har gått fra 7 til 6.klasser.

Vi valgte å dele opp den ene klassen som hadde flest elever som skulle til Bogafjell og fordele de resterende elevene rundt i de andre klassene. Det betyr at i de fleste klassene er det kommet inn nye elever. Det er også nye kontaktlærere i tre av klassene.

**Nye fag 9.trinn:**

Svømming: 2t i uken i et halvt år

Riskahallen

Vi har sjekket vedr smittevern med Sandnes eiendom og kommuneoverlegen som har bekreftet at det er ok på gult nivå å ha svømming så lenge elevene er innenfor samme kohort.

Elevene skal ha svømmetøy. Hvis guttene ønsker boxer under badeshorts må den være ren.

jentene kan ha badedrakt eller sportstopp. Ikke bikini.

**Mat og Helse:**

2 timer pr uke.

Ha med forkle + oppsatt hår.

God trening at elevene slipper til på kjøkkenet hjemme - øve - praktiske lekser.

Standpunktkarakter i faget - stå på vitnemålet.

**Musikk:**

1t pr uke.

Legger vekt på utøvende musikk. Samspill i grupper og band.

Vanligvis ligger musikkprosjekt på 9.trinn som vi har hatt de siste årene i Sandnes kulturhus.

Slik det ser ut nå er dette utsatt til elevene går i 10.trinn.

**Valgfag: (saksa fra udir)**

Det er fastsett i læreplanen at elevane skal ha ein standpunktkarakter i valfag på 10. årstrinn eller på det trinnet faget blir avslutta. I denne samanhengen skal ein forstå valfag som dei ulike valfaga, dvs. produksjon for sal og scene, design og redesign, osv. Det vil seie at når eleven til dømes avsluttar valfaget design og redesign, skal det setjast ein standpunktkarakter i dette faget. I dei tilfella der eleven vel eit valfag på 8. trinn og eit anna på 9. trinn, er det sett ein standpunktkarakter i det valgfaget eleven hadde på 8. trinn, til dømes forsking i praksis. Dersom eleven på 10. trinn på nytt vel forsking i praksis som valfag, vil karakteren frå 8. trinn i faget bli strøken, slik at det er standpunktkarakteren forsking i praksis på 10. trinn som skal førast på vitnemålet.

**Kap.9a:**

Alle barn/elever har rett til et trygt og godt skolemiljø uten mobbing og krenkelser. Dersom elever ikke har det trygt og godt på skolen skal skolen hjelpe til.

Det er viktig at eleven sier i fra til en voksen han/hun er trygg på. Skolen skal da undersøke det som har skjedd. De voksne på skolen skal gjøre alt de kan for å hjelpe eleven det gjelder. Elev og foresatte skal forvente at skolen tar tak i saken før det har gått en uke. Det skal også foreligge en skriftlig plan med konkrete tiltak for å følge opp saken. (For mer informasjon kan dere gå inn på lenken til Fylkesmannen i Rogaland. Der ligger det også noen små filmsnutter som er rettet både mot elever og foresatte).

**Gjelder Eksamen på 10.trinn**

**Sluttvurdering og standpunkt:**

Sluttvurderinga skal gi informasjon om kompetansen til eleven ved avslutningen av opplæringa i fag i læreplanverket.

Standpunktkarakterer er alle karakterene som står på vitnemålet til slutt.

Standpunktkarakteren skal baserast på eit breitt vurderingsgrunnlag som samla viser den kompetansen eleven har i faget. Eleven skal være kjent med hva det blir lagt vekt på i fastsettingen av hans eller hennes standpunktkarakter.

**Klagerett:**

Elever og foresatte har rett til å klage på standpunktkarakterer.

Klagen må være skriftlig, og signeres av eleven eller foreldrene.

* Det må gå fram hva eleven klager på, og klagen bør inneholde annen relevant informasjon og begrunnelsen for klagen.
* Fristen for å klage på standpunktkarakterer er 10 dager. Fristen går fra den dagen eleven har fått karakteren, eller den dagen han eller hun har fått begrunnelsen.
* Klagen skal sendes til skolen.
* Faglærer har samtale med eleven om klagen

**Fylkesmannen i Rogaland er klageinstans**

**Tilrettelegging på eksamen:**

Noen elever trenger å få lagt forholdende til rette slik at de kan får vist kompetansen sin. Eksempel kan være ekstra tid, hvilerom eller å få lest opp oppgaveteksten.

Elevene eller foreldrene må da sende en søknad til rektor. Rektor avgjør hvordan forholdene kan bli lagt til rette. Elever kan få tilrettelagt eksamen selv om de ikke har vedtak på spesialundervisning (f.eks. allergier,..)

[Forskrift til opplæringslova - Kapittel 3. Individuell vurdering i grunnskolen og i vidaregåande opplæring - Lovdata](https://lovdata.no/dokument/SF/forskrift/2006-06-23-724/KAPITTEL_4#KAPITTEL_4)

**Eksamensdatoer skriftlig:**

Melding om trekkfag: Onsdag 12. mai kl. 09.00

|  |  |
| --- | --- |
| **DATO:** | **FAG:** |
| Tirsdag 18. mai | Forberedelse norsk |
| Onsdag 19. mai | Norsk hovedmål eksamen |
| Torsdag 20. mai | Norsk sidemål eksamen |
| Torsdag 20. mai | Forberedelse engelsk |
| Fredag 21. mai | Engelsk eksamen |
| Fredag 21. mai | Forberedelse matematikk |
| Tirsdag 25. mai | Matematikk eksamen |

24. mai er andre pinsedag. Fellessensur: 18. juni